 Waxa Marag Ma doonta ah In Nuur Cade iyo Koox uu isaga Hogaaminayay ay hormuud u ahayeen heshiiskii magalada Jabuuti ku dhex maray Dawlada iyo iyo Isbahaysiga garabka Jabuuti, inta badan dadka falanqeeye siyaasada soomaaliyana ay islahayeen waxaa soo if baxaysa ifafaalo nabadeed oo ka dhacda soomaaliya, laakin wuxuu qarracan iyo filanwaa ku noqday Cabdillahi Yusuf iyo maamulka Puntland, waxaana markii heshiiska lagu dhawaaqay mar qudha cirka isku shareeray qaylo dhaan aan loo meel deyin oo afka la furtay, isla-markiiba waxa looma dhama ku dhawaaqay Cabdillahi Yuusuf, waxaa ka daba hadlay Cadde Muuse oo wakiil ka ah reer Puntland, intaas laguma hadhin waxaa ka daba qaylisay Caasha Cabdalla oo iyadu muddo ku daaqaysay ama jilaysay in ay waddaniyad tahay, balse haatan ku biyo shubatay, Fiqi tolkii kama janna tago, Cirro oo Cabdillahi Yuusuf adeer u yahay ayaa isaguna doodda VOA hooy ka dhigtay. 